[{"text_idx": "#000006", "text": "Coda dy lais dros Gymorth Tramor"}, {"text_idx": "#000009", "text": "Yn unol a\u0302 chynlluniau\u2019r Llywodraeth, mae gwariant ar gymorth dramor wedi cael ei leihau o 0.7 % i 0.5 % o\u2019r Incwm Gwladol Gros (GNI). Mae\u2019n golygu bod y gyllideb datblygu rhyngwladol wedi gostwng o ryw draean, o \u00a315.2 biliwn yn 2019 i ryw \u00a310 biliwn yn 2021. Cyrhaeddwyd y targed o 0.7 y cant bob blwyddyn ers 2013, ac roedd wedi ei ddiogelu yn y gyfraith ers 2015."}, {"text_idx": "#000019", "text": "Bydd y toriadau i\u2019r gyllideb gymorth yn arwain at golli bywydau:"}, {"text_idx": "#000020", "text": "toriad o 80% i WASH (prosiectau dw\u0302r a glanweithdra). Bydd 4 miliwn o bobl yn cael eu hamddifadu o ddw\u0302r gla\u0302n y flwyddyn nesaf\ntoriad o 85% i gynllunio teulu\u2019r CU, fyddai\u2019n atal 250,000 o farwolaethau mamau a phlant\ntoriad o 95% i raglenni brechu a dileu polio \u2013 a allai arwain at 200,000 o achosion newydd o polio bob blwyddyn o fewn degawd\ntoriad o 60% mewn cyllid ar gyfer Yemen \u2013 argyfwng dyngarol gwaetha\u2019r byd\ntoriad o 40% i addysg merched \u2013 blaenoriaeth a hyrwyddwyd gan Boris Johnson fel rhywbeth allweddol i atal camfanteisio a rhyddhau potensial ar draws y byd."}, {"text_idx": "#000022", "text": "Cadw ein haddewidion yw\u2019r peth iawn i\u2019w wneud. Mae\u2019r ymrwymiad o 0.7% wedi bod yn destun cytundeb trawsbleidiol ers 15 mlynedd, er gwaetha\u2019r cwymp ariannol yn 2008-9. Yn 2015, cefnogodd yr holl brif bleidiau ddiogelu\u2019r targed mewn deddfwriaeth am byth. Fe wnaeth y blaid Geidwadol ailddatgan ei hymrwymiad i gynnal y gyllideb gymorth yn ei maniffesto etholiadol yn 2019, ac eto pan unwyd yr Adran Datblygu Rhyngwladol a\u0302\u2019r Swyddfa Dramor yn ystod haf 2020. Byddai torri cymorth yn torri\u2019r addewidion a wnaeth i etholwyr ac i bobl dlotaf a mwyaf agored i niwed y byd."}, {"text_idx": "#000026", "text": "Mae\u2019r ymrwymiad o 0.7 % yn newid gydag amgylchiadau economaidd. Bydd toriadau yn arbed llai nag 1% o\u2019r swm a fenthycwyd eleni. Mae\u2019r ymrwymiad i Gymorth y DU yn cael ei fynegi fel canran o incwm gwladol gros er mwyn ymateb i incwm cenedlaethol a byddai byth yn \u2018anfforddiadwy\u2019. Byddai rhaglenni cymorth wedi lleihau am fod economi\u2019r DU wedi lleihau. Er bod benthyciadau cyhoeddus ar lefel uchel, oherwydd cyfraddau llog hanesyddol isel, mae\u2019r gost o wasanaethu\u2019r ddyled honno ar ei lefel isaf ers yr Ail Ryfel Byd, ac yn gostwng. Ar yr un pryd ag y cyhoeddodd y llywodraeth ei bwriad i dorri\u2019r gyllideb gymorth, sefydlodd gynllun i gynyddu gwariant milwrol o \u00a316.5bn dros bedair blynedd. Ond eto, mae\u2019r toriadau hyn i Gymorth y DU yn arbed tua \u00a34bn \u2013 llai nag 1% o\u2019r \u00a3450bn a fenthycwyd gan y DU eleni, ac yn hyn o beth, ni fydd yn cael unrhyw effaith ar ein diffyg."}, {"text_idx": "#000028", "text": "Mae penderfyniad y llywodraeth i dorri\u2019r gyllideb yn anghyfreithlon. Er i\u2019r ymrwymiad cyllidebol o 0.7% gael ei ddiogelu yn y gyfraith, mae\u2019r 140+ o erthyglau newyddion negyddol a mynegiant o bryder ASau di-rif wedi roi pwysau ar y llywodraeth i beidio a\u0302 chyflwyno unrhyw ddeddfwriaeth i newid y gyfraith bresennol o 0.7%. Mae hyn yn newyddion cadarnhaol! Fodd bynnag, mae\u2019r llywodraeth wedi dod i\u2019r casgliad bod toriad dros dro o 0.7% yn cael ei ganiata\u0301u, gan ddychwelyd i 0.7 pan fydd \u201cy sefyllfa gyllidol yn caniata\u0301u\u201d \u2013 sydd, y gellir dadlau, yn anghyfreithlon. Yn ogystal, mae penderfyniadau am y toriadau yn cael eu gwneud yn gyflym, heb ymgynghoriad na dadansoddiad priodol a heb graffu seneddol cywir"}, {"text_idx": "#000037", "text": "Treuliwch rywfaint o amser yn ffurfio eich ebost i gynnwys y pwyntiau allweddol:"}, {"text_idx": "#000038", "text": "Eich cyfeiriad (eich co\u0302d post o leiaf)"}, {"text_idx": "#000040", "text": "Beth yw\u2019r broblem? Dywedwch wrthynt pam eich bod yn poeni. Gallech gynnwys rhai o\u2019r pwyntiau trafod hyn (mwy o wybodaeth uchod):"}, {"text_idx": "#000043", "text": "Codi eu llais am y toriadau hyn yn Senedd y DUYsgrifennu at y Prif Weinidog yn gofyn i\u2019r Llywodraeth wrthdroi\u2019r toriadauNEU gadarnhau pryd bydd y llywodraeth yn dychwelyd i\u2019r ymrwymiad o 0.7%Ymrwymo i bleidleisio yn erbyn toriadau i\u2019r gyllideb"}, {"text_idx": "#000047", "text": "Gadewch i\u2019ch angerdd ddod i\u2019r amlwg er mwyn gallu dechrau sgwrs dda rhyngoch chi a\u2019ch AS. Gallai hyn eich galluogi i ddatblygu perthynas tymor hwy y byddant yn ddiolchgar amdani. Rhowch wybod iddynt pam y mae gennych ddiddordeb yn hyn yn bersonol a pham eich bod yn teimlo bod y mater yn bwysig."}, {"text_idx": "#000048", "text": "Mae ASau yn cael eu hethol i\u2019ch cynrychioli chi! Felly cofiwch gynnwys eich cyfeiriad a\u2019ch co\u0302d post mewn unrhyw ohebiaeth. Heb y manylion hynny, bydd eich ebost yn cael ei anwybyddu."}, {"text_idx": "#000050", "text": "Fel etholwr, does dim angen i chi wybod manylion materion cymhleth. Y peth pwysicaf yw bod yn chi eich hun ac esbonio pam yr ydych yn poeni."}]